b'\n_START_ARTICLE_\nWindows Fundamentals for Legacy PCs\n_START_SECTION_\nK\xc3\xa4ytt\xc3\xb6tarkoitus\n_START_PARAGRAPH_\nFLP syntyi tarpeesta tarjota yrityksille yksinkertainen ja halpa palvelinasiakas paljon tehoja vaativan Windows Vistan tilalle._NEWLINE_Vaikka WinFLP on suunniteltu yleisluontoiseksi k\xc3\xa4ytt\xc3\xb6j\xc3\xa4rjestelm\xc3\xa4ksi, sit\xc3\xa4 ei voi silti hankkia retail- tai OEM-kanavien kautta. Yritys voi hankkia sen ainoastaan Microsoftin Software Assurance -sopimuksella. T\xc3\xa4m\xc3\xa4 johtuu siit\xc3\xa4, ett\xc3\xa4 FLP on tarkoitettu niille yrityksille, joiden tietokoneet k\xc3\xa4ytt\xc3\xa4v\xc3\xa4t Microsoftin vanhoja k\xc3\xa4ytt\xc3\xb6j\xc3\xa4rjestelmi\xc3\xa4 joiden tuki on jo lopetettu. Koska Linux saavuttaa markkinaosuutta n\xc3\xa4iss\xc3\xa4 yrityksiss\xc3\xa4, Microsoft n\xc3\xa4kee FLP:n edulliseksi ja halvaksi tavaksi p\xc3\xa4ivitt\xc3\xa4\xc3\xa4 Windows-versiot uudemmiksi sek\xc3\xa4 s\xc3\xa4ilytt\xc3\xa4\xc3\xa4 markkinaosuutensa._NEWLINE_FLP (kuten my\xc3\xb6s Windows XP) voidaan asettaa toimimaan et\xc3\xa4k\xc3\xa4ynnistett\xc3\xa4v\xc3\xa4n\xc3\xa4 ty\xc3\xb6asemana. Yritykset voivat my\xc3\xb6s hy\xc3\xb6dynt\xc3\xa4\xc3\xa4 FLP:t\xc3\xa4 terminaalip\xc3\xa4\xc3\xa4tteen\xc3\xa4 ohjelmistoille, jotka on asennettu palvelimeen ja joita k\xc3\xa4ytet\xc3\xa4\xc3\xa4n Remote Desktop -ohjelmiston kautta. FLP:t\xc3\xa4 voidaan k\xc3\xa4ytt\xc3\xa4\xc3\xa4 my\xc3\xb6s itsen\xc3\xa4isen\xc3\xa4 k\xc3\xa4ytt\xc3\xb6j\xc3\xa4rjestelm\xc3\xa4n\xc3\xa4\xc3\xa4n._NEWLINE_WinFLP ei sis\xc3\xa4ll\xc3\xa4 pelej\xc3\xa4, Outlook Express -s\xc3\xa4hk\xc3\xb6postiohjelmaa  eik\xc3\xa4 joitain j\xc3\xa4rjestelm\xc3\xa4ty\xc3\xb6kaluja edes t\xc3\xa4ysimittaisella asennuksella, joka vie tilaa noin 1,1 gigatavua kiintolevylt\xc3\xa4.'